ขอสอบถามค่ะตอนนี้อายุ 29 ปี กินยาคุมมาเเล้วสี่ปี เป็นยาคุมยี่ห้อเดิมตลอด ตอนนี้ยังไม่มีบุตร อยากทราบว่าสามารถทานติดต่อกันได้นานกี่ปีค่ะ กลัวมีผลในอนาคตถ้าจะมีลูกค่ะ
สวัสดีค่ะ การกินยาคุมกำเนิดแบบแผงรายเดือนนั้น หากกินติดต่อกันเป็นระยะเวลานานเช่น 5-10 ปีขึ้นไป อาจเพิ่มความเสี่ยงการเป็นมะเร็งบางชนิด เช่นมะเร็งเต้านม โดยความเสี่ยงคนคนนั้นก็ยังขึ้นอยู่กับอีกหลายปัจจัย เช่นมีประวัติญาติพี่น้องสายตรงเป็นมะเร็งเต้านม รวมไปถึงผู้ที่เริ่มใช้ยาคุมกำเนิดตั้งแต่วัยรุ่น เป็นต้น หรือทำให้เลือดข้น และจับตัวเป็นก้อนทำให้เสี่ยงต่อการเกิดเส้นเลือดอุดตันในปอด เกิดเส้นโลหิตอุดตันและโรคหัวใจ แต่มีโอกาสมากน้อยขึ้นกับแต่ละบุคคลด้วย หากไม่ต้องการผลข้างเคียงระยะยาวจากยาคุมกำเนิด อาจลองเปลี่ยนเป็นวิธีอื่นเช่นใช้ถุงยางอนามัยสลับกันไปบ้าง เป็นต้นหากต้องการมีบุตรสามารถหยุดยาคุมกำเนิดแบบแผงรายเดือน และมีบุตรได้ค่อนข้างเร็วเมื่อเทียบกับวิธีการคุมกำเนิดวิธีอื่นผลข้างเคียงของยาคุมที่เจอนั้นขึ้นอยู่กับยี่ห้อและปริมาณฮอร์โมนในยาคุมชนิดนั้นๆค่ะ สามารถเลือกได้ตามความเหมาะสม ขอแค่ให้กินสม่ำเสมอเพื่อให้ได้ประสิทธิภาพในการคุมกำเนิดสังเกตอาการถ้ารับประทานยาคุมแล้ว ประจำเดือนไม่มาหรือมีเลือดออกกระปริดกระปรอยจากช่องคลอด ควรไปพบสูตินรีแพทย์